Sóknarpresturinn séra Oddur Bjarni Þorkelsson við söguskiltið á Möðruvöllum . Stöð 2 / Arnar Halldórsson . Sóknarpresturinn Oddur Bjarni Þorkelsson fræddi áhorfendur um Möðruvelli í Hörgárdal í þættinum „ Um land allt “ á Stöð 2 og prestsfrúin og leikkonan Margrét Sverrisdóttir sagði frá mannlífinu í Hörgársveit . Rakið var hvernig fyrsti ráðherra Íslands , Hannes Hafstein , rithöfundurinn Jón Sveinsson , Nonni , og Davíð Stefánsson frá Fagraskógi tengjast allir þessu merka höfuðbóli . Við leiði foreldra og systkina Hannesar Hafstein . Við hliðina hvílir Bjarni Thorarensen skáld og amtmaður . Stöð 2 / Arnar Halldórsson . Möðruvellir eru frægasta jörð Hörgárdals . Þar var munkaklaustur fyrir siðaskipti og síðar helsta valdamiðstöð landsins og í reynd höfuðstaður Norðurlands þegar amtmenn Danakonungs sátu staðinn . Þá rekur Menntaskólinn á Akureyri upphaf sitt til Möðruvallaskóla . Brunasaga Möðruvalla í gegnum aldirnar er einhver sú mesta sem um getur hérlendis . Stórhýsin sem þar stóðu urðu flest eldi að bráð , hvort sem það voru klaustur , amtmannssetur , kirkja eða skóli . Hvernig Ljótu hálfvitarnir tengjast Möðruvöllum ; - það kemur fram í þáttarbrotinu , sem sjá má hér : Áform um að opna fræðslusetur á Hrauni í Öxnadal um Jónas Hallgrímsson hafa legið í láginni í áratug eftir að bakhjarlar verkefnisins urðu gjaldþrota í bankahruninu .